- Du kan da få et par på hovedet, lød invitationen til den specialpatrulje fra Nordjyllands politi der natten mellem fredag og lørdag var på rutinecheck af et værthus i Sindal. Den invitation var ikke noget patruljen havde tænkt sig at tage imod, den 48-årige mand der fremkom med ordene mod ordensmagten kan i stedet se frem til en sigtelse for forulempelse af ordensmagten. Samme sigtelse kan en 24-årig mand fra Frederikshavn se frem til. På Hjørringegnen fandt han det ganske naturligt at forulempe en kvindelig betjent med en stribe ukvemsord, hvilket nu kan resultere i en bøde for fornærmelig adfærd.

Opsummering:
Flere gange i nattens løb var nordjyderne ude efter lovens lange arm.